কলকাতার স্টার্টআপ ইকোসিস্টেমে অনেক মহিলা উদ্যোগপতিই দুর্দান্ত ব্যবসা করছেন। সাফল্য পাচ্ছেন। শূন্য থেকে শুরু করে আজ কয়েকশ কোটি টাকার ব্যবসা দাঁড় করিয়েছেন কেবলমাত্র নিজের প্রয়াসে, এমন মহিলা উদ্যোগপতিদের অভাব নেই। আবার এমন অনেকে আছেন যারা চেষ্টা করছেন মাথা তোলার। অসম লড়াইয়ে ভীষণ লড়ছেন। কেউ কেউ আছেন সিরিয়াল আন্ত্রেপ্রেনিওর। একটা ব্যবসা দাঁড় করিয়েই থেমে থাকেন না। নতুন কোনও ব্যবসায় মন দেন। নতুন দিগন্তের দিকে ছোটেন। এরকম অনেক মহিলা উদ্যোগপতিই আমাদের চোখে পড়ছে। আজ তেমনই একজন মহিলার কথা বলব। যিনি শুরু করেছিলেন গৃহবধূ হিসেবে। তারপর একটু একটু করে মেলে ধরেছেন তার প্রতিভা। তিনি নমিতা নায়েক। জন্মসূত্রে ওড়িশার মেয়ে। বিয়ে হয় কলকাতায় তথ্য প্রযুক্তি সংস্থার এক কর্মীর সঙ্গে। ২০১১ সালে।